CELEX: 32010R0801
Language: lv
Date: 2010-09-13 00:00:00
Title: Komisijas Regula (ES) Nr. 801/2010 ( 2010. gada 13. septembris ), ar ko īsteno Eiropas Parlamenta un Padomes Direktīvas 2009/16/EK 10. panta 3. punktu attiecībā uz karoga valsts kritērijiem  Dokuments attiecas uz EEZ

14.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 241/1
            
         KOMISIJAS REGULA (ES) Nr. 801/2010
   (2010. gada 13. septembris),
   ar ko īsteno Eiropas Parlamenta un Padomes Direktīvas 2009/16/EK 10. panta 3. punktu attiecībā uz karoga valsts kritērijiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Direktīvu 2009/16/EK par ostas valsts kontroli (1) un jo īpaši tās 10. panta 3. punktu,
   tā kā:
   
               (1)
            
            
               Karoga valsts darbība ir viens no galvenajiem parametriem, nosakot kuģu riska profilu.
            
         
               (2)
            
            
               Lai novērtētu kuģa riska profilu, būtu jāņem vērā aizturēšanas īpatsvars Savienībā un teritorijā, uz ko attiecas Parīzes Saprašanās memorands par ostas valsts kontroli (Parīzes SM).
            
         
               (3)
            
            
               Ir nepieciešams balstīties uz Parīzes SM īstenošanā gūto pieredzi karoga valsts darbības novērtēšanas metodikā.
            
         
               (4)
            
            
               Šajā regulā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO REGULU.
   1. pants
   Karoga valstu iedalījums pēc aizturēšanas īpatsvara
   1.   Lai noteiktu karoga valsts darbību Direktīvas 2009/16/EK izpratnē, karoga valstis klasificē melnajā, pelēkajā vai baltajā sarakstā, kas ir pieņemti saskaņā ar Parīzes SM, pamatojoties uz visām inspekcijām un aizturēšanām trīs gadu laikposmā. Pie tam melnajā sarakstā uzskaitītās karoga valstis klasificē ļoti augsta, augsta, vidēja līdz augsta vai vidēja riska grupās atkarā no to aizturēšanas īpatsvara. Klasifikāciju atjaunina katru gadu.
   2.   Lai kādu karoga valsti ierindotu melnajā, pelēkajā vai baltajā sarakstā, ir vajadzīgas vismaz trīsdesmit ostas valsts kontroles inspekcijas.
   3.   Karoga valstu klasificēšanai izmantojamā metodika un formulas atbilst pielikumā izklāstītajiem karoga valsts kritērijiem.
   2. pants
   Karoga valsts darbība, balstoties uz SJO revīziju
   Direktīvas 2009/16/EK I pielikuma I daļas 1. punkta c) apakšpunkta iii) punktā minēto atbilstību, ko izvirza kuģiem, kuru risks tiek uzskatīts par zemāku, uzskata par uzrādītu, ja Komisija saņem rakstveida apstiprinājumu no karoga valsts par to, ka ir pabeigts galīgais revīzijas ziņojums un – attiecīgā gadījumā – ir iesniegts koriģējošas rīcības plāns. Tāpat tiek ņemtas vērā revīzijas, kas veiktas pirms 2009. gada 17. jūnija.
   3. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 13. septembrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 131, 28.5.2009., 57. lpp.
   
      PIELIKUMS
      
         Karoga valsts kritēriji
      
      (sk. Direktīvas 2009/16/EK 10. panta 3. punkta a) apakšpunktu)
      
                  1.
               
               
                  Karoga valsts darbību aprēķina pēc statistisko aprēķinu standarta formulas, kurā atsevišķas vērtības ir nemainīgas. Melnā un pelēkā un pelēkā un baltā robežvērtības nosaka pēc šādām formulām:
                  
                     
                  kur:
                  N– inspekciju skaits,
                  p– pieļaujamais aizturēšanas limits,
                  z– normālā sadalījuma kritiskā vērtība (1,645 pie 95 % ticamības).
               
            
                  2.
               
               
                  Pēc 1. punktā dotajām formulām aprēķina pieļaujamo aizturēšanu skaitu melnajam vai baltajam sarakstam. Aizturēšanu skaits virs melnā un pelēkā robežvērtības nozīmē, ka karogs ir sliktāks par vidējo un līdz ar to ir iekļaujams melnajā sarakstā, bet aizturēšanu skaits zem baltās līdz pelēkās robežvērtības nozīmē, ka karogs ir labāks par vidējo un līdz ar to ir iekļaujams baltajā sarakstā. Ja aizturēšanu skaits konkrētai karoga valstij ir starp šīm abām robežvērtībām, karoga valsts ir iekļaujama pelēkajā sarakstā.
               
            
                  3.
               
               
                  Lai salīdzinātu melnajā, pelēkajā vai baltajā sarakstā uzskaitīto karoga valstu darbību, aprēķinu atkārto, 1. punktā minētajās formulās mainot p.
               
            
                  4.
               
               
                  Lai karoga valstu darbību padarītu salīdzināmu, izmanto pārsnieguma koeficientu (EF). EF rāda, cik reižu p ir jāmaina un jāpārrēķina, līdz aizturēšanu skaits karoga valstij atbilst robežvērtībām. Katrs p palielinājums vai samazinājums par 3 % atbilst vienam veselam EF punktam. Karoga valstīm, kas ierindotas pelēkajā sarakstā, EF aprēķina pēc šādas formulas:
                  
                     
               
            
                  5.
               
               
                  Lai melnā saraksta karoga valstis iedalītu ļoti augsta, augsta, vidēja līdz augsta vai vidēja riska grupās, jāņem vērā šādas EF vērtības:
                  
                               
                           
                           
                              
                                 EF = 4,01 un vairāk – ļoti augsts risks,
                           
                        
                               
                           
                           
                              
                                 EF = 3,01 līdz 4,00 – augsts risks,
                           
                        
                               
                           
                           
                              
                                 EF = 2,01 līdz 3,00 – vidējs līdz augsts risks,
                           
                        
                               
                           
                           
                              
                                 EF = 1,01 līdz 2,00 – vidējs risks.